Държавен вестник, бр. 81, 2000 г., стр. 23

Б Р О Й  81
Д Ъ Р Ж А В Е Н   В Е С Т Н И К
С Т Р .  23
Чл. 52. (1) Извеждането на основните съо-
ръжения в ремонт и въвеждането им в работа
трябва да се извършва в съответствие с годиш-
ните графици за ремонт и след получаване на
необходимото разрешение от оператора на пре-
носната/разпределителната мрежа.
(2) Извеждането в ремонт на спомагателни
съоръжения, от които зависи производителност-
та или мощността на основното съоръжение, се
извършва по реда на ал. 1.
(3) Ремонтът на основно съоръжение (енер-
гоблок) и на спомагателните съоръжения към
него се извършва едновременно.
Чл. 53. (1) Утвърденият срок за ремонт на
съоръжението може да бъде изменен през време
на ремонта при възникнали обстоятелства за това.
(2) Заявката за изменяне срока на започнат
ремонт се прави до изтичане на половината от
разрешената продължителност на ремонта от
ръководителя на енергийния обект, придруже-
на с обосновка. Разрешението се дава от опера-
тора на мрежата, съгласувал графика за ремонт.
Чл. 54. (1) За начало на ремонта се приема
датата на изключване на генератора от системата.
(2) За начало на ремонта на котлоагрегати
на колекторна схема се приема датата на из-
ключването им от главен парен колектор.
(3) При извеждане на основни съоръжения
от резерв в ремонт за начало на ремонта се
приема датата на разрешението от оператора
на мрежата.
Чл. 55. Приемането на сградите и съоръже-
нията след ремонт се извършва от комисия по
програма, съгласувана с изпълнителите и ут-
върдена от ръководителя на енергийния обект.
Чл. 56. Времетраенето на изпитване под то-
вар на съоръженията, на които е изпълнен ос-
новен или среден ремонт, е, както следва:
1. за основните съоръжения в електрически-
те централи, както и за техните възли и систе-
ми—72 h;
2. за електрическите мрежи и съоръжения с
напрежение 35 kV и по-високо—48 h;
3. за електрическите мрежи и съоръжения с
напрежение по-ниско от 35 kV—24 h;
4. за топлопреносните мрежи—24 h.
Чл. 57. Съоръжението се смята за прието
след изпитване под товар с времетраене съглас-
но чл. 56 при достигане на обявения (номинал-
ния) товар и параметри. Освен това трябва:
1. техническото състояние на възлите, ме-
ханизмите и системите на основното съоръ-
жение да съответства на изискванията на на-
редбата и на действащата техническа норма-
тивна уредба;
2. пускането и работата на съоръженията при
различни режими да преминават нормално, без
отклонение на параметрите;
3. постигнатите технико-икономически пока-
затели при работата на съоръжението да са рав-
ни или по-добри от договорените с изпълнителя.
Чл. 58. За завършване на ремонта се приема
датата на включване на съоръжението за из-
питване под товар, при което са изпълнени
посочените в чл. 57 условия.
Чл. 59. Ремонтът се смята за завършен:
1. за енергоблокове, парни турбини с на-
пречни връзки, хидроагрегати и трансформа-
тори—от момента на включване на генератора
(трансформатора) в мрежата;
2. за парни котли в ТЕЦ с напречни връз-
ки—от момента на включване на котела към
главен парен колектор (сборен паропровод) за
прясна пара;
3. за енергоблокове с два котела (дубъл бло-
кове)—от момента на включване на енерго-
блока под товар с един от котлите;
4. за топлопреносни мрежи—от момента на
установяване на циркулация на мрежова вода;
5. за електрически мрежи—от момента на
включване на мрежата под напрежение без
предизвикване на нарушения в работата є;
6. при ремонт без изключване на напреже-
нието на съоръженията—от момента на уведо-
мяване на оператора на мрежата за завършване
на работите от ръководителя на ремонта.
Чл. 60. Операторът на мрежата е длъжен да
осигури условия за провеждане на изпитване
под товар и експлоатация на съоръжението през
гаранционния срок.
Чл. 61. (1) При приемането на съоръжения-
та след ремонт се извършва оценка на качест-
вото на ремонта.
(2) Оценката на качеството се извършва на
два етапа:
1. предварителна—след провеждането на
изпитване под товар при предаването на съоръ-
женията;
2. окончателна—след получаване на резул-
татите от едномесечната гаранционна експло-
атация, по време на която е завършила провер-
ката на работата на съоръженията във всички
режими и са проведени следремонтни изпитва-
ния и настройки на всички системи.
Чл. 62. (1) Когато по време на изпитване под
товар възникне нарушение в работата на отдел-
ни съставни части на съоръжението, при което
не се изисква незабавно спиране, решение за
продължаване на изпитването се взема от ръ-
ководителя на енергийния обект съгласувано с
изпълнителя на ремонта.
(2) Откритите дефекти се отстраняват от
изпълнителя на ремонта в съгласувани от двете
страни срокове.
Чл. 63. Енергийните обекти трябва да са
комплектувани с необходимата ремонтна доку-
ментация и специализирани инструменти и сред-
ства за извършване на ремонтните работи.
Чл. 64. (1) Енергийните обекти трябва да раз-
полагат с резервни части, възли и материали за
осигуряване на планираните ремонти на съоръ-
женията, както и за техническото обслужване.
(2) На всички получавани в енергийните
обекти резервни части, възли и материали се
организира входящ контрол за качество и съот-
ветствие по предназначение.
(3) Състоянието на резервните части, възли
и материали и условията, при които се съхраня-
ват, се проверяват ежегодно.
Чл. 65. В енергийните обекти трябва да се съби-
ра и съхранява информация за извършените ре-
монти, модернизации и подобрения в работата на
съоръженията от началното им включване в ек-
сплоатация до изчерпване срока на службата им.